Bhain siad cluiche ceannais na craoibhe amach níos déanaí sa bhliain agus ba é PJ Mac Láimh laoch na Gaeltachta agus an scór cinniúnach faighte aige chun an Teampall Nua a chloí agus chun a chinntiú go mbeadh an Ghaeltacht sa chraobh shinsir den chéad uair ó 2009. Níor tháinig deireadh le feachtas na Gaeltachta an lá sin i dTrá Lí agus d’fhill siad ar Pháirc Aibhistín de Staic ceithre seachtaine ina dhiaidh sin chun Craobh Idirmheánach na Mumhan a bhuachan in aghaidh Naomh Seanán. Thugadar leo Craobh Chiarraí Thiar chomh maith go luath ina dhiaidh sin nuair a d’éirigh leo an ceann is fearr a fháil ar an Daingean i gcath crua cealgánta.